ddrg/super_eurlex huggingface dataset:
(7)

On vaja tagada, et käesolevas määruses sätestatud tingimused ei pärsiks krediidiasutustes ja investeerimisühingutes juba kasutatavaid reitingusüsteeme, vaid oleksid abiks sujuval üleminekul uuele korrale, parandaksid õiguskindlust ja hoiaksid ära krediidiasutuste ja investeerimisühingute lisakulusid. Määruse (EL) nr 575/2013 artiklite 180, 181 ja 182 alusel andmete esitamisest vabastamine tähendab viie aasta andmete kasutamise asemel kahe aasta andmete kasutamist; sellest lähtuvalt aegub see iseenesest, kui vabastuse andmisest möödub kolm aastat. Seetõttu ei tohiks regulatiivsed tehnilised standardid mõjutada käesoleva määruse jõustumise ajal juba pädevate asutuste antud lube, sest see ei oleks proportsionaalne ega soodustaks sisereitingute meetodi kasutamist. Kuna kõik käesoleva määruse sätted seonduvad andmete esitamisest vabastamise tingimustega, on kõik sätted omavahel tihedalt seotud. Selleks et tagada kooskõla kõnealuste sätete puhul, mis peaksid jõustuma samal ajal, ja anda isikutele, kelle suhtes neid kohustusi kohaldatakse, põhjalik ülevaade neist ja terviklik juurdepääs neile, on soovitav sätestada kõik määruse (EL) nr 575/2013 artikli 180 lõikega 3, artikli 181 lõikega 3 ja artikli 182 lõikega 4 ette nähtud regulatiivsed tehnilised standardid ühes määruses.
(1)

Määruse (EL) nr 1308/2013 II osa I jaotise II peatüki 1. jaos on sätestatud kaks toetuskava, mille eesmärk on parandada lastele haridusasutustes põllumajandustoodete jagamist. Esimene kava hõlmab puu- ja köögivilja, töödeldud puu- ja köögivilja ning banaanitoodete tarnimist (edaspidi „koolipuuvilja ja kooliköögivilja kava“) ning teine kava piima ja piimatoodete tarnimist (edaspidi „koolipiima kava“). Need kaks kava asendatakse üheainsa kavaga, mis kehtestati Euroopa Parlamendi ja nõukogu määrusega (EL) 2016/791 (4) ning mis jõustub alates 2017/2018. õppeaastast. Selle ühtse kavaga on ette nähtud uus ühine raamistik, mis hõlmab liidu toetust lastele haridusasutustes puu- ja köögivilja, töödeldud puu- ja köögiviljatoodete ning banaanisektori värskete toodete (edaspidi „koolipuuvili ja -köögivili“) tarnimiseks ning piima ja piimatoodete (edaspidi „koolipiim“) tarnimiseks (edaspidi „koolikava“). Määrusega (EL) nr 1308/2013, mida on muudetud määrusega (EL) 2016/791, antakse komisjonile õigus võtta vastu delegeeritud õigusakte ja rakendusakte. Selleks et tagada koolikava sujuv toimimine uues raamistikus, tuleb selliste õigusaktidega võtta vastu teatavad eeskirjad. Kõnealuste õigusaktidega tuleks asendada komisjoni delegeeritud määrused (EL) nr 1047/2014 (5) ja (EL) 2016/247, (6) komisjoni rakendusmäärus (EL) 2016/248 (7) ning komisjoni määrus (EÜ) nr 657/2008 (8). Osutatud õigusaktid on tunnistatud kehtetuks komisjoni delegeeritud määrusega (EL) 2017/40 (9).
Elektriseade, mis kasutab raadiosaadete vastuvõtuks digitaalse raadioringhäälingu (DAB) ja sagedusmodulatsiooni (FM) tehnoloogiat. Seadme üldmõõtmed on umbes 115 × 180 × 120 mm ja see on võimeline töötama välise toiteallikata. Seadmel on sisseehitatud kõlar, Bluetooth/A2DP-profiil (Audio Distribution Profile – täiustatud audioedastusprofiil) (mis võimaldab seadmel teha heli kuuldavaks juhtmeta heli taasesitusseadmest, nt MP3-pleierid, mis on ka Bluetooth/A2DP-profiiliga), ning pesad kõrvaklappide ja välise toiteadapteriga ühendamiseks.

8527 19 00
(4)

Euroopa Toiduohutusamet (edaspidi „toiduohutusamet“) jõudis oma 12. juuli 2016. aasta arvamuses (2) järeldusele, et kavandatud kasutustingimustel ei avalda Lactobacillus diolivorans DSM 32074 preparaat kahjulikku mõju loomade ja inimeste tervisele ega keskkonnale. Kõnealust söödalisandit tuleks siiski käsitada võimaliku hingamisteid sensibiliseeriva ainena. Samuti jõudis toiduohutusamet järeldusele, et kõnealune preparaat võib hõlbustada silo tootmist materjalist, mida on lihtne, mõõdukalt raske või raske sileerida. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
(12)

Kui üksiku portfelli puhul on võrdlemise tulemuseks ekstreemväärtus või kui EBA aruandes on märgitud, et pädevad asutused peavad tulemuse läbi vaatama, ei peaks see ilmtingimata tähendama, et krediidiasutuse või investeerimisühingu kasutatud mudel on ebakorrektne või vale. Sellega seoses tuleks pädevate asutuste tehtud hindamisi kasutada vahendina, mille abil saadakse krediidiasutuste ja investeerimisühingute mudelite ja modelleerimisel kasutatud eelduste kohta põhjalikumat teavet. Lisaks peaksid pädevad asutused kasutama rakendusmääruse (EL) 2016/2070 alusel krediidiasutuste ja investeerimisühingute esitatud krediidiriski omavahendite nõuete ja varem täheldatud riskiparameetrite (varasemad tulemused) kasutamisest tulenevate krediidiriski omavahendite nõuete võimalike erinevuste analüüsi omavahendite nõuete olulise ja süstemaatilise alahindamise peamise näitajana, kuid see analüüs ei tohiks kunagi asendada sisemeetodite asjakohast valideerimist.
Toode, nn pusletatamimatt, on valmistatud etüleenvinüülatsetaadist (EVA) 100 × 100 cm suuruste libisemiskindla pinnaga plaatide kujul, paksusega umbes 3 cm. Plaatidel on pusle põhimõttel vastastikku lukustuv süsteem; need asetatakse kindlalt muule pinnale, nii et moodustub matt. Toode on projekteeritud mati kärgstruktuuri abil leevendama mitmesuguse sporditegevuse (nt jooga, võimlemine, võitluskunstid) käigus saadavaid hoope, kaitsmaks keha. Samuti on pusletatamimatt kavandatud isolatsiooniks müra, kuumuse ja niiskuse eest. Seega kasutatakse matti selle all olevate pindade kaitseks ning mitmesuguseid tegevusi sooritavate inimeste kaitseks, nt kasutamisel lasteaias või artistide poolt. Vt pilt (*1)

3918 90 00
(4)

Euroopa Toiduohutusamet (edaspidi „toiduohutusamet“) jõudis oma 24. mai 2016. aasta arvamuses (2) järeldusele, et kavandatud kasutustingimuste korral ei avalda Bacillus subtilis'e (DSM 28343) valmistis kahjulikku mõju loomatervisele, inimeste tervisele ega keskkonnale ning et see võib parandada broilerkanade jõudlust. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.
(2)

Ühelt poolt Euroopa Liidu ja selle liikmesriikide ning teiselt poolt Colombia, Peruu ja Ecuadori vahelise kaubanduslepingu (edaspidi „leping“) II lisas on käsitletud mõiste „päritolustaatusega tooted“ määratlust ja halduskoostöö viise. Mitmete toodete puhul on kõnealuse lisa liites 2A ette nähtud erandid lisas aastakvootide raames sätestatud päritolureeglitest. Seepärast on vaja sätestada kõnealuste erandite kohaldamise tingimused Ecuadorist pärineva impordi jaoks.
(19)

STECF märgib, et püügikeelupiirkondade kavandatavad piirid asuvad karidele väga lähedal ega hõlma puhvertsooni, mis on määratletud vastavalt Rahvusvahelise Mereuurimise Nõukogu (ICES) suunistele. STECFi hinnangul on puhvertsoonid otstarbekad kaitse ja kontrollitavuse eesmärgil, kuigi ettepanekus määratud koridorid näivad olevat väga väikesed. Piirkonnas 14 asub väga vähe tundlikke elupaiku. Kõik sidusrühmad on heaks kiitnud kõnealuse püügipiirkonna sulgemise, mis on peamiselt tingitud ettevaatusprintsiibist, et vältida tulevikus süvamere põhjale avalduva püügisurve suurenemist.
(141)

Kui meetmete kehtetuks tunnistamise korral dumpinguhinnaga impordi maht Hiinast liidu turule märkimisväärselt suureneb (tõenäoline stsenaarium), on tõenäoline, et liidu reaktsioon sarnaneb esialgses uurimises täheldatule ning seetõttu on Hiinast pärit suurenenud, liidu tootmisharu hindadest märkimisväärselt madalama hinnaga impordi mahu mõjul samasugused tulemused nagu esialgses uurimises. Arvestades eelkõige selle toote turu väga suurt hinnatundlikkust ja tunduvalt madalamat hinnataset muude kolmandate riikide turgudel, on tõenäoline, et liit on sunnitud oma müügi- ja tootmismahtu vähendama ning hindu alandama, mis mõjutab negatiivselt kasumlikkust. Tegelikult suurendab selle toote hinnatundlikkus igasugust liidu turule avaldatava hinnasurve mõju veelgi. Tagajärjeks on liidu tootmisharu olukorra paranemise (mis realiseerus ainult läbivaatamisega seotud uurimisperioodi jooksul) pöördumine ning liidu tootmisharu finantsolukorra halvenemine olulisel määral.
c)

standard-, mahe- ja loomade heaolu märgisega „Label Rouge“ kanade või vabalt peetavate kanade, noorte kukkede, märgisega „Label Rouge“ ja vabalt peetavate pärlkanade, kalkunite ja vuttide kasvatusega tegelevate selliste põllumajandusettevõtete ajutise sulgemise perioodi pikendamise eest, mis asuvad kaitse- ja järelevalvetsoonides ning täiendavas piirangutsoonis, sh kaitse- ja järelevalvetsoonides, mis kehtestati pärast kõrge patogeensusega linnugripi viimast nelja puhangut 15. juulil, 18. juulil, 25. juulil ja 5. augustil 2016, kohaldatakse linnu ja päeva kohta järgmisi kindlaid summasid (maksimumsumma 1 430 908 eurot): — CN-koodi 0105 94 00 alla kuuluvad standardkanad ja noored kuked: 0,00191 eurot linnu ja päeva kohta kuni 31 247 850 linnu eest ning maksimumsumma on 626 466 eurot; — CN-koodi 0105 94 00 alla kuuluvad loomade heaolu märgisega „Label Rouge“ kanad või vabalt peetavad kanad: 0,00416563 eurot linnu ja päeva kohta kuni 14 105 345 linnu eest ning maksimumsumma on 616 878 eurot; — CN-koodi 0105 94 00 alla kuuluvad mahekanad: 0,005050685 eurot linnu ja päeva kohta kuni 700 201 linnu eest ning maksimumsumma on 37 039 eurot; — CN-koodi 0105 99 50 alla kuuluvad loomade heaolu märgisega „Label Rouge“ ja vabalt peetavad pärlkanad: 0,00365332 eurot linnu ja päeva kohta kuni 1 405 735 linnu eest ning maksimumsumma on 53 856 eurot; — CN-koodi 0105 99 30 alla kuuluvad kalkunid: 0,005195 eurot linnu ja päeva kohta kuni 1 533 617 linnu eest ning maksimumsumma on 83 371 eurot; — CN-koodi 0106 39 80 alla kuuluvad vutid; 0,000605 eurot linnu ja päeva kohta kuni 2 102 602 linnu eest ning maksimumsumma on 13 298 eurot;
(68)

Taotleja jäi seisukohale, ja kordas seda seisukohta pärast järelduste teatavakstegemist, et eespool nimetatud kriteeriumide alusel ei ole võimalik leida toimivat toodete eristuspiiri, mis omakorda võiks kaasa tuua ebaproportsionaalselt suure kõrvalehoidmise ohu. Ta väitis, et alumiiniumfooliumid on üksteisega asendatavad ja et mõne majapidamisfooliumi tootmiseks võidakse kasutada sama alumiiniumfooliumi, mida kasutatakse töötlemisfooliumi tootmiseks. Eriti viitas ta sulamitele 8011 ja 8079. Mis puutub väikeste aukude tihedusse, siis teatas taotleja, et selle kohta puudub regulatiivne nõue ja selle osas lepitakse üldiselt kokku müüja ja ostja vahel. Märguvuskriteeriumi kohta väitis taotleja, et see ei ole otsustav tegur määramaks, kas alumiiniumfoolium on töötlemisfoolium. Samuti väitis ta pärast järelduste teatavakstegemist toimunud ärakuulamisel, et isegi nende kolme kriteeriumi kumulatiivne kohaldamine ei võimalda soovitud eristamist. Isegi kui kõik kolm töötlemisfooliumi kriteeriumi oleksid täidetud, võidaks imporditud tooteid siiski kasutada majapidamisfooliumina, moonutades seeläbi konkurentsi. Taotleja arvates on ainus viis majapidamisfooliumi ja töötlemisfooliumi eristamiseks selle lõppkasutus. Pärast järelduste täiendavat teatavakstegemist teatas taotleja, et edaspidise meetmetest kõrvalehoidmise vältimiseks tuleks nende eksportivate tootjate puhul, kes on saanud vabastuse alusmääruse artikli 13 lõike 4 kohaselt, kohaldada liidu tolliseadustiku artikli 254 kohast lõppkasutusprotseduuri.
(9)

Linuroon kuulub vastavalt Euroopa Parlamendi ja nõukogu määrusele (EÜ) nr 1272/2008 (7) 1B kategooria reproduktiivtoksiliste ainete hulka. Alaealiste elanike kokkupuute tase ületab kavandatud kasutustingimuste korral ainega kokkupuute vastuvõetava taseme. Selleks et tõendada, et aine tegelike kavandatud kasutustingimustele vastava kasutamise korral on inimestel sellega kokkupuude tähtsusetu, ei saa selline kokkupuude olla suurem ainega kokkupuute vastuvõetavast tasemest, ning seega on välistatud see, et linurooni kasutamine tegelike kavandatud kasutustingimuste korral oleks selline, et inimeste ainega kokkupuude oleks tähtsusetu. Lisaks tuleb kokkupuute tähtsusetuse tõendamiseks täita ka nõue, mille kohaselt toimeaine jäägid ei ületa Euroopa Parlamendi ja nõukogu määruse (EÜ) nr 396/2005 (8) artikli 18 lõike 1 punkti b kohaselt määratletud vaikeväärtust. Linurooni kavandatud kasutust kajastavate kättesaadavate andmete põhjal ei saanud jääkide piirnormi näitajat tuletada, aga kättesaadavad katsetulemused kavandatud kasutuse korral tekkivate jääkide kohta näitavad, et eeldatavasti ületaksid linuroonijäägid vaikeväärtuse, ning seega ei ole kõnealune nõue täidetud. Nende kaalutluste põhjal võib öelda, et määruse (EÜ) nr 1107/2009 II lisa punktis 3.6.4 sätestatud nõuded ei ole täidetud.
(3)

Vaatlusalused tooted on kristalsest ränist fotoelektrilised moodulid või paneelid ja kristalsest ränist fotoelektrilistes moodulites või paneelides kasutatavad elemendid (elementide paksus on kuni 400 mikromeetrit), mis on saadetud Malaisiast ja Taiwanist, olenemata sellest, kas need on deklareeritud Malaisiast ja Taiwanist pärinevatena või mitte, ning mis kuuluvad CN-koodide ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ja ex 8541 40 90 alla.
(5)

Pärast seda, kui Anxiofit Ltd. ja ExtractumPharma Co Ltd olid esitanud määruse (EÜ) nr 1924/2006 artikli 14 lõike 1 punkti a kohase taotluse, pidi toiduohutusamet esitama arvamuse tervisealase väite kohta, mis oli seotud tootega Anxiofit-1 ning alalävise ärevuse ja kerge ärevuse vähendamisega (küsimus nr EFSA-Q-2015-00006) (2). Taotleja esitatud väide oli sõnastatud järgmiselt: „Anxiofit-1 leevendab tõendatult alalävist ja kerget ärevust. Alalävine ärevus ja kerge ärevus on ärevushäirete ja depressiooni tekke riskitegurid“.
(4)

Euroopa Toiduohutusamet (edaspidi „amet“) jõudis oma 20. oktoobri 2015. aasta arvamuses (2) järeldusele, et kavandatud kasutustingimuste juures ei avalda Bacillus subtilis'e (DSM 27273) valmistis kahjulikku mõju loomade ja inimeste tervisele ega keskkonnale. Samuti järeldati, et kõnealune valmistis võib suurendada võõrutatud põrsaste jõudlust. Seda järeldust võib ekstrapoleerida vähem tähtsate sealiikidele võõrutatud isenditele, kui söödalisandi annus on sama suur. Ameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.
(11)

Kuna määruse (EL) nr 1380/2013 artikli 24 lõikes 2 on sätestatud, et liikmesriigid esitavad komisjonile teavet omandiõiguste, laevade ja nende lipu all sõitvate liidu kalalaevade püügivahendite omaduste kohta, tuleks need andmed lisada käesolevasse määrusesse.
(5)

Euroopa Toiduohutusamet (edaspidi „toiduohutusamet“) jõudis oma 25. mai 2016. aasta arvamuses (4) järeldusele, et kavandatud kasutustingimuste korral ei avalda Talaromyces versatilis sp. nov. IMI CC 378536 ja Talaromyces versatilis sp. nov. DSM 26702 abil toodetud endo-1,4-β-ksülanaasi (EC 3.2.1.8) ja endo-1,3(4)-β-glükanaasi (EC 3.2.1.6) preparaat kahjulikku mõju loomade ega inimeste tervisele ega keskkonnale ning et see parandas munakanade jõudlust. Ameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.
(1)

Määruse (EL) nr 575/2013 artikli 423 lõike 3 kohaselt lisavad krediidiasutused ja investeerimisühingud täiendava vahendite väljavoolu, mis vastab tagatise vajadusele, mis tuleneks negatiivse turustsenaariumi mõjust krediidiasutuse või investeerimisühingu tuletistehingutele, rahastamistehingutele ja muudele lepingutele, kui need on olulised. Kuna olulisust tuleb kaaluda, on vaja kiiresti täpsustada täiendav vahendite väljavool, mis vastab tagatise vajadusele, mis tuleneks negatiivse turustsenaariumi mõjust krediidiasutuse või investeerimisühingu tuletistehingutele, ning krediidiasutuse või investeerimisühingu rahastamistehingutele ja muudele lepingutele negatiivse turustsenaariumi mõjust tuleneva tagatise vajaduse olulisust kaalutakse järgmises etapis.
Kolm eset, mis on jaemüügiks kokku pakendatud: a) märkmik mõõtmetega umbes 8 × 14 cm, milles on umbes 75 tühja paberilehte (viimasel lehel on kontaktandmed varumärkmiku ostmiseks). Lehed on ülalt kokku liimitud ja perforeeritud, mis võimaldab üksikuid lehti välja rebida. Märkmiku tagakülg ja väike osa esiküljest on papist; b) märkmiku hoidik mõõtmetega umbes 32 × 10 cm, on valmistatud seestpoolt papiga tugevdatud lehtplastist. Märkmiku papist osa pannakse hoidiku sisselõikesse. Hoidiku saab sulgeda nii, et märkmik on kaetud. Hoidiku pealmisel osal on läbipaistev plasttasku ja elastsest tekstiilmaterjalist aas pastapliiatsi jaoks; c) umbes 10 cm pikkune peenike plastist pastapliiats, mis on pandud tekstiilmaterjalist aasa. (Vt fotot) (*1).

4820 10 30
(167)

Põhjendustes 72–75 kirjeldatud liidu turu atraktiivsuse tõttu on tõenäoline, et meetmete kehtetuks tunnistamise korral suunatakse vähemalt osa vabast tootmisvõimsusest ümber liidu turule. Lisaks on India tootjad tugeva ekspordisuunitlusega, nagu on kirjeldatud põhjenduses 63. Mis puudutab grafiitelektroodisüsteemide hindu, siis mõne India ekspordi sihtkoha puhul tehti kindlaks kõrgemad hinnad kui liidus, nagu on kirjeldatud põhjenduses 69. Kuna tootevalik on erinev ja selle hinnavõrdluse usaldusväärsus on piiratud, ei muuda see teave üldist hinnangut, et uus tootmisvõimsus suunatakse liidu turule.
(6)

Aktsiatega tehtavate tehingute arveldus on tavaliselt väga standarditud. Kui aktsiaturg on likviidne ja aktsiaid on seetõttu lihtne osta, peaks arvelduse ebaõnnestumisel kohaldama kõrgeimat karistusmäära, et panna kohustusi mittetäitvaid liikmeid oma ebaõnnestunud tehinguid õigel ajal arveldama. Kui aktsiaturg ei ole likviidne, tuleks kasutada madalamat karistusmäära, mille juures tuleb arvestada, et see peaks olema siiski hoiatava mõjuga, ilma et see mõjutaks samal ajal asjaomaste turgude sujuvat ja nõuetekohast toimimist.
(2)

6. märtsil 2001 said Madalmaad (edaspidi „referentliikmesriik“) direktiivi 91/414/EMÜ artikli 6 lõike 2 kohase taotluse ettevõtjalt Maasmond-Westland toimeaine Pseudozyma flocculosa tüvi ATCC 64874 lisamiseks direktiivi 91/414/EMÜ I lisasse Otsusega 2002/305/EÜ kinnitati, et toimik on täielik ning et seda võib pidada põhimõtteliselt vastavaks direktiivi 91/414/EMÜ II ja III lisas esitatud andmete ja teabega seotud nõuetele.
(8)

Läbivaatamisaruande ja muude kõnealuses küsimuses õigusloome seisukohast tähtsust omavate tegurite põhjal järeldatakse, et taotleja esitatud täiendavad andmed ei võimalda kõrvaldada konkreetseid kahtlusi, mille tulemusena kehtestati akrinatriini kasutamise koguseline piirang nii, et toimeaine sisaldus taimekaitsevahendi kasutamisel ei ületaks 22,5 g/ha. Akrinatriin on väga mürgine kaladele ja veeselgrootutele ning luba selle kasutamiseks praegu kehtivates kogustes nõuab isegi juba põhjalikke meetmeid riskide vähendamiseks. Taotleja esitatud uued andmed ei osutanud sellele, et toimeaine kasutamise koguse ja sellest tuleneva kokkupuute kavandatud olulise suurendamise tagajärjel oleks asjaomastele veeorganismidele avalduv risk vastuvõetav. Kokkuvõttes järeldab toiduohutusamet teavitaja poolt esitatud kinnitava teabe põhjal, et toimeaine kasutamine suuremates kogustes tooks sihtliiki mittekuuluvate lülijalgsete puhul kaasa suure riski, mis kinnitab veelkord, et asjaomaseid koguseid ei saa suurendada.
Eurofer väitis vastupidist, et kõikidel raskplaatidel on sarnased füüsikalised, keemilised ja tehnilised omadused, kõik raskplaadid on valmistatud lehtvaltsitud terasest, need on lehtedena (mitte rullides) ning nende mõõdud on sarnased vaatlusaluse toote määratluses esitatud mõõtudega.

Seda arvestades osutas Eurofer kolmele eelmisele dumpinguvastasele juhtumile terasetööstuses, kui uurimisalune toode määrati ühte klassi olenemata selle paksusest või teraseklassist (Bulgaariast, Indiast, Lõuna-Aafrikast, Taiwanist ja Jugoslaaviast pärit kuumvaltsitud lehttooted) (8), olenemata kõikide tooteliikide hulgas eksisteerivast laialdasest tootevalikust (Indiast pärit roostevaba terastraat) (9) või vaatamata erinevustele rauaskaos või müratasemes (Hiina RVst, Jaapanist, Korea Vabariigist, Venemaalt ja Ameerika Ühendriikidest pärit teatavad elektrotehnilisest räniterasest suundorienteeritud struktuuriga lehtvaltstooted) (10).

Eurofer osutas lisaks juhtumitele teistes tootmisharudes, näiteks Hiina RVst pärit päikesepaneelidele ning Hiina RVst ja Vietnamist pärit jalanõudele, mille puhul leiti, et erinevate omadustega tooted kuuluvad vaatlusaluse toote määratluse alla.

Viimasena märkis Eurofer, et Esimese Astme Kohus (11) sedastas, et komisjonil on ulatuslik kaalutlusõigus samasuguse toote määratlemisel.
(125)

Uurimise käigus selgus, et 60 % Hiinast pärit impordi puhul oli kasutatud dumpinguhindu ja et juhul, kui meetmetel lastakse aeguda, on tõenäoline dumpingu jätkumine. Hiinast pärit dumpinguhinnaga import lõi märkimisväärselt – samal tasemel kui esialgse uurimise ajal – alla liidu tootjate hinnad. Täpsemalt leiti, et Hiinast pärit import, mille suhtes kohaldati meetmeid, lõi hinnad alla 22,8 %, mis viitab agressiivsele hinnakujundusele. On tõenäoline, et see langetab hindu veelgi ja seab ohtu liidu tootmisharu niigi ebakindla taastumise. Seega on selge oht, et kui meetmetel lastakse aeguda, jätkub liidu tootmisharule olulise kahju põhjustamine.
(4)

Euroopa Toiduohutusamet (edaspidi „amet“) jõudis oma 20. aprilli 2016. aasta arvamuses (3) järeldusele, et kavandatud kasutustingimuste juures ei avalda kõnealune aine söödas kasutamisel kahjulikku mõju loomade ja inimeste tervisele ega keskkonnale. Samuti jõudis amet järeldusele, et Vitis vinifera ssp. vinifera viinamarjade kuivekstrakti funktsioon on söödas ja toidus sarnane. Amet on juba varem jõudnud seisukohale, et Vitis vinifera ssp. vinifera viinamarjade kuivekstrakt on toidus kasutamisel tõhus, kuna see parandab toidu lõhna või maitset. Seepärast võib seda järeldust laiendada söödale.
(3)

Pädevatel asutustel peab olema võimalik taastada täpses kronoloogilises järjestuses kõik iga korraldusega seotud sündmused, mis on toimunud korralduse eluea jooksul. Turukuritarvituse tulemuslikuks kauplemiskohtadeüleseks jälgimiseks peab pädevatel asutustel olema võimalik taastada need sündmused mitut kauplemiskohta konsolideerides. Seega on vaja kehtestada ühine võrdlusaeg ja eeskirjad võrdlusajast maksimaalse kõrvalekaldumise kohta, et tagada, et kõik kauplemiskohtade korraldajad ja nende liikmed või osalised registreerivad kuupäeva ja kellaaja sama ajaallika põhjal ja kooskõlas ühtsete standarditega. Ette on vaja näha ka täpse ajatempli kasutamine, võimaldamaks pädevatel asutustel eristada erinevaid teatamisele kuuluvaid sündmuseid, mille puhul võib muidu paista, et need toimusid samal ajal.
(4)

Selleks, et pädevad asutused saaksid oma järelevalvekohustusi täiel määral täita, on samuti oluline, et pädevad asutused saaksid vahetada nende valduses olevat asjakohast teavet, sh teavet, mis käsitleb investeerimisühinguid, turukorraldajaid, aruandlusteenuste pakkujaid, krediidiasutusi, finantssektori vastaspooli, reguleeritud turgude liikmeid või osalisi, mitmepoolseid kauplemissüsteeme või isikuid, kelle suhtes on tehtud erand direktiivi 2014/65/EL artikli 2 või 3 kohaselt. Lisaks peaks pädevatel asutustel olema võimalik vahetada asjakohast taustteavet selliste isikute kohta, kes osutavad investeerimisteenuseid ilma direktiivi 2014/65/EL kohaselt nõutud tegevusloata.